Berlingske Tidende, 1791-03-25
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hans Konge, lige Majestæts Riger og Lande udi Aaret 1791. (See No. 24.) Naar en heel Bye vil aske Premie, maae Bøndernes Antal i Attesterne udtrykkeligen meldes, og dersom nogen Proprietær til disse Premier vil indfinde sig til Æskning, maae det tilstrekkeligen bevises, at Arbeidet er gjort uden Hielp af Hoverie. Premierne æskes inden 1ste December 1793. Selskabet agter saaledes i Fremtiden ved særskilte Premier at opmuntre Vedkommende til andre slige store og meget betydelige Mosers Opdyrkning i Rigerne. 13. J. For vel plantede, indhegnede og til Bestandighed fredede levende Gjerder, opførte i Aaret 1791, udsættes for Dannemark: For den største Mængde ikke mindre end 800 Favne, hver Favn til tre siellandske Alen, Selskabets anden Guld Medaille eller 50 Rdlr. For den næste Mængde ikke mindre end 400 Favne, 25 Rdlr. For den tredie Mængde ikke mindre end 200 Favne, 15 Rdlr. Disse trende Premier udsættes ei allene for Byer, som dertil kan samæske, men desuden tillige særskilt for enkelte Personer i Dannemark, om de endog ikke ere Bønder. Paalidelig Attest herom, grundet paa Syn taget for Løvfald, maatte indsendes til Selskabet inden 1ste Novembe, 1794. Deri meldes tillige korteligen alle Omstændigheder, Vexten, Jorden og Fredningen angaaende. Plantningen maae ei allene være i det mindste tre Aar gammel, inden Premien kan æskes, men Attesterne maae desuden bevise, at den udgjør en sammenhængende Hekke; thi uden denne Grad af Fuldkommenhed vil et levende Gjerdes Hoved=Hensigt, som er Fredning, aldrig opnaaes, og halvgjorte Arbeider fortiener ikke Selskabets Premier. Man veed, at levende Gjerder opføres af adskillige Vexter. Hage= eller Hvid=Tornen, (Cratægus Oxyacantha) som Dannemark har nok af, er hertil meget beqvem. Den er stærk, skyder ej for lange Rødder, skygger til Maade uden at hindre Græsvexten, og er særdeles bestandig. Den voxer i tør og stenig Jord, en Omstændighed, i Henseende til Jorden, som altid først vil paasees, før Planten vælges. Unge Planter opdragne af denne Vext til Gjerder, ere de beqvemmeste, især om de ere fra en Plante=Skole i Nærværelsen. Slaaen Tornen giver og et got levende Gjerde, men ej saa fuldkomment, som det forrige. Dens Rødder løber for langt og bliver besværlige. Den skygger Græsvexten til Skade, og Jnsekter opholder sig hos den i Mængde. Desuden er den skadelig for Faar i Henseende til Uldens Fiinhed. Stik=Palme (llex aquisolium) giver et ypperligt Gjerde, men er langsom af Vext. Hassels= og Pile Træets Nytte til levende Gjerder er og bekjendt. Berberisser ere i Samling med andre af de her benævnte Planter, ligeledes tjenlige til levende Hegn. Det vilde Æbletræe hører og herhen, ei at tale om flere. Ved Premiens Bedømmelse vil Hage= eller Hvid=Torns Gjerder, naar Omstændighederne ere lige, faae Fortrin for alle andre Slags levende Gjerder, Stik-Palmen undtagen, med mindre det bliver beviisligt, at Jorden ej tillod Hage= eller Hvid=Tornens Plantning paa det Sted, hvor Gjerdet, for hvilket Premie søges, er opført. Fyen kan ei vinde Premie med ringere end dobbelt Mængde imod de øvrige danske Provindser, b. Paa lige Vilkaar, som foran er meldt, udsættes for Folk af Bondestanden følgende særskilte Premier: For den største Mængde, ikke mindre end 150 Favne levende Gjerder, 12 Rdlr. For den næste Mængde, ikke mindre end 100 Favne, 10 Rdlr. For den næste ikke under 50 Favne, 6 Rdlr. Da disse Premier allene udsættes til større Opmuntring for Bondestanden, saa beholder de Bønder, som i den foreskrevne Tid maatte kunne plante større Mængder, den samme Ret til at sammæske med andre om de større Premier, som de hidtil haver havt. c. Paa lige Vilkaar udsættes for Norge den anden Guld Medaille eller 50 Rdlr. for den største Mængde levende Gjerder ikke mindre end 400 Favne. 25 Rdlr. for næste Mængde, ikke under 200 Favne. 15 Rdlr. for næste Mængde, ikke mindre end 100 Favne. Attesterne maatte indsendes inden 1ste December 1794. 14. Da Tornen er den best fredende Plante i levende Gjerder, men paa mange Steder savnes den fornødne Mængde: saa udsættes 3de Premier for Torne-Plantnings=Anlæg til Salg af den Beskaffenhed, at Tornene efter Udsæd og Op trækning haver faaet den Vext, at de kan benyttes til levende Gjerder. For det største Torne-Plantnings Anlæg 30 Rdlr. For det mindre Anlæg derefter 20 Rdlr. og For det dernæst 10 Rdlr. Premierne æskes inden October Maaneds Udgang 1795, og ved Syn maae vedbørligen attesteres saavel Antallet af de Torne-Træe Vexter, som ved Udsæd og Optrækning ere frembragte, som og Størrelsen af den Jordsmon, som dertil er anvendt, samt at den opgivne Mængde er af den Vext, at de, naar de i sin Orden forlanges, kan udplante til levende Gjerder. 15. a For at befordre Jndhegningens Varighed, Skovenes Besparelse, og tillige, saavidt mueligt, en nyttig Steenrydning for Landmanden i Norge, finder Selskabet det tienligt at opmuntre til Steengjerders Sætning i bemeldte Rige, og derfor giver følgende Premier: For gode og varige Steengjerder, satte efter Bekjendtgiørelsen af dette, ikke mindre end 1200 Favne, Selskabets første Guld=Medaille eller 100 Rdlr. For næst største Mængde af saadanne Gjerder, ikke mindre end 600 Favne, den anden Guldmedaille eller 50 Rd. For næst største Mængde derefter, ikke mindre end 300 Favne, den første Sølvmedaille eller 20 Rdlr. b. De norske Huusmænd kunne ei allene indfinde sig til Æskning med andre til bemeldte 3 Premier med de halve Mængder, nemlig: med 600, 300 og 150 Favne; men i Betragtning af deres mindre Evne udsættes for dem allene følgende Premier stiftviis. For den største Mængde af gode Steengjerder, satte af en Huusmand efter Listens Bekjendtgjørelse, ikke mindre end 100 Favne, 12 Rdlr. For ikke mindre end 80 Favne 10 Rdlr. For ikke mindre end 60 Favne 8 Rdlr. For ikke mindre end 40 Favde 6 Rdlr. For ikke mindre end 30 Favne 5 Rdlr. Gjerdernes Tykkelse eller Brede neden til maae være 5 Qvarteer i det allermindste. Høiden angaaende, da bør Gjerderne være 7 Qvarteer til 2 Alen over Jorden, og saaledes efter Omstændighederne paa skraa fra begge Sider opsættes, at de oventil bliver i det mindste 1/2 Alen brede, og i øvrigt saa jevne paa Siderne som mueligt. Da den ligeste Linie er den beqvemmeste og korteste, saa maae Gjerderne sættes i saa lige en Linisom Stedernes Beliggenhed vil tillade det. At Gjerderne bør være faste, indseer enhver lettelig selv, samt, hvor det udfordres, noget ned i Jorden anlagte. Det maae meldes, om Gjerderne ere dobbelte eller enkelte, og i sidste Fald om de ere forsynede med Jordvold. Selskabet vil ved Bedømmelsen paasee, om de til slige Gjerder brugte Steen ere tagne af en udyrket Eng eller Mark, som det for Rydningens Skyld heldst ønsker. Og, hvor nogen betydelig Strækning af Land herved er renset fra Steen, maatte sammes Størrelse tilkjendegives. Ligeledes forlanger Selskabet at vide, om Skiegjerder herved ere afskaffede, hvilket høiligen ønskes for at spare paa Skovene. Naar Premie for saadanne Gjerder æskes, bør der medfølge tilstrekkelige og tilforladelige Attester, at Gjerderne haver alle forbemeldte Egenskaber, samt at de ere trofaste og satte alle i ovenmeldte Tid, og endelig at de ere nye og satte af opbrudte Steen; thi for gamle Gjerders Omsætning gives ingen Premie. Premien kan ikke æskes igjen for de Steengjerder, som i foregaaende Aar ere blevne belønnede. Premien maae æskes inden December Maaneds Udgang 1792. c. Saa udsætter Selskabet og følgende Premier særskilt for Færøerne paa lige Vilkaar som for Norge, nemlig: For den største Mængde ikke mindre end 200 Favne, 30 Rdlr. For næste Mængde ei mindre end 100 Favne, 20 Rdlr. For næste ei under 50 Favne, 10 Rdlr. For næste ei under 25 Favne, 5 Rdlr. Pengene beregnes i Kroner, og Æskningerne maae indsendes inden December Maaneds Udg. 1792. d. Og da nogle tusinde Tdr. Sædeland ved en flittig Steenrydning kunde vindes endog i Dannemark, saa udsættes for dette Rige lige Premier som for Norge og paa lige Vilkaar, nemlig: For samme Mængder af dobbelte Steengjerder satte i Dannemark efter Bekjendtgjørelsen af dette. De dobbelte Steengjerder maatte indvendigen ikke fyldes med Jord, men bestaae allene af Steen og oven paa bedækkes med Græstørv. Premierne for Dannemark kan og vindes for enkelte Steengjerder, naar de med en forsvarlig Jordvold paa den anden Side ere vel forsynede; dog regnes 2 Favne dobbelt lige med 3 Favne enkelt Gjerde. Men da der paa nogle Steder f. E. paa Bornholm, opsættes enkelte Steengjerdet uden Jordvold, hvilket Selskabet ikke anseer for at være et varigt og trofast Hegn, saa maatte Attesterne herefter tydeligen forklare, at de enkelte Steengjerder paa den anden Side med en forsvarlig Jordvold ere forsynede, thi i andet Tilfælde kan ingen Premie derfor ventes. Ved Attesterne maatte det tillige tydeligen bevidnes, at Gjerderne ere satte paa saadanne Steder, hvor de ikke i Tiden kunde blive til Hinder for Jordernes bedre Jnddeeling, og maae de altsaa være satte enten udvendigen om Markerne til Hegn imellem forskjellige Byen eller enkelte Personer, eller omkring haver og Tofter, eller Fald de sættes indvendigen imellem Markerne, da maae disse, om de ligger til en Bye, forud paa holsteensk eller anden passende Maade være inddeelte i flere end 3 Parter, og om de tilhører en enkelt Mand, da maae han forud være udskiftet at Fælledskabet og saaledes være sat i Stand til at kunne vedligeholde Indhegningen paa sin afdeelte Jord efter en fordeelagtig og varig Plan. De af kløvede eller sprængte Steen opsatte Gjerder vil nyde Fortrin, naar alle øvrige Omstændigheder ere lige. Ved Bedømmelsen bliver ei allene Gjerdernes Længde, men Brede og Høide med videre, betragtet, hvorfor al saadant tydeligen i Attesterne maae være forklaret, som inden 1ste December 1792 maatte indleveres. J Fald nogen Proprietær vilde tillige æske disse Premier, da blev det fornødent paa det Arbeidet med andres kunde sammenlignes, at Atte sterne nøiagtigen beviste, at intet Hoverie ved Stenens Op brækning af Jorden, Tilførsel til, og Sætning i Gjerderne var forrettet. et Bondestanden i Dannemark kan ei allene indfinde sig med andre til de tre største Premier af 100 Rdlr., 50 Rdlr. og 20 Rdlr. med de halve Mængder, nemlig 600, 300 og 150 Favne; men til en endnu almindeligere Opmuntring for deres Flid, hvis Evne og Tid ei kan tillade dem i eet Aar at opsætte saa mange Favne, udsættes følgende Premier: For den største Mængde af gode Steengjerder, ikke mindre end 100 Favne, satte i ovenanførte Tid af en Bonde eller Huusmand, en Premie af 15 Rdlr. For ikke mindre end 80 Favne en Premie af 12 Rdlr. For ikke mindre end 60 Favne en paa 8 Rdlr. For ikke mindre end 40 Favne, en paa 6 Rdlr. For ikke mindre end 30 Favne, to Premier hver paa 5 Rdlr. For ikke mindre end 20 Favne, to hver paa 4 Rdlr. Hvilke Premier udsættes særskilt for ethvert af de 6 geistlige Stifter Dannemark. f. Og da Selskabet ligeledes med Fornøielse vil ansee den Enighed, som flere Personer i Selskab sammen arbeidende, eller og en heel Bye, kan vise, i med forenet Magt at rense deres Marker fra Steen, og deraf at opføre varige Steengjerder, og saaledes at iverksætte saa vigtige Forbedringer, som for en enkelt Mand iblandt dem maaske altid vilde bleven umueligt; saa udsættes: 100 Rdlr. for det Selskab af flere Personer eller for den Bye, som i oven omskrevne Tid haver sat den største Mængde, og ikke mindre end 1600 Favne Steengjerder af den foran beskrevne Beskaffenhed. (Fortsættelsen følger.)¬